RSP พุ่งแรง 12% รับกำไรปี 65 โต 278% แจกปันผล 0.21 บ.
RSP พุ่งแรง 12% แตะ 2.86 บ. รับกำไรปี 65 โต 278% มาที่ 111.98 ลบ. จากปีก่อนกำไร 29.57 ลบ. รับรายได้ขายเพิ่มขึ้น แจกปันผล 0.21 บ. ขึ้น XD วันที่ 28 เม.ย.66 จ่าย 18 พ.ค.66
RSP พุ่งแรง 12% รับกำไรปี 65 โต 278% มาที่ 111.98 ลบ. รับรายได้ขายเพิ่มขึ้น แจกปันผล 0.21 บ. ขึ้น XD วันที่ 28 เม.ย.66 
24 ก.พ. 2566

ผู้สื่อข่าวรายงานว่า วันนี้ (24 ก.พ.66) ราคาหุ้นบริษัท ริช สปอร์ต จำกัด (มหาชน) หรือ RSP อยู่ที่ระดับ 2.86 บาท บวก 0.30 บาท หรือ 11.72% สูงสุดที่ระดับ 3 บาท ต่ำสุดที่ระดับ 2.84 บาท ด้วยมูลค่าซื้อขาย 14.83 ล้านบาท

ทั้งนี้ราคาหุ้น RSP ปรับตัวขึ้น หลังรายงานผลการดำเนินงานงวดปี 65 สิ้นสุดวันที่ 31 ธ.ค.65 มีกำไรเพิ่มขึ้น ดังนี้

โดยในปี 65 สภาวะเศรษฐกิจโดยรวมมีแนวโน้มดีขึ้นจากปีก่อน สถานการณ์การระบาดของโรคโควิด-19 ที่คลี่คลายลง ทั่วโลกทยอยยกเลิกมาตรการจำกัดการเดินทาง ประเทศไทยสามารถเปิดประเทศได้ตั้งแต่กลางปี 65 ส่งผลให้กิจกรรมทางเศรษฐกิจภายในประเทศทยอยกลับมาดำเนินการได้ตามปกติ ประกอบกับมาตรการสนับสนุนการใช้จ่ายของภาครัฐผ่านโครงการต่างๆ อย่างต่อเนื่อง อาทิ มาตรการบรรเทาผลกระทบจากวิกฤตราคาพลังงาน และมาตรการทางภาษีเพื่อกระตุ้นการจับจ่ายใช้สอยภายในประเทศ ส่งผลให้บริษัทฯ มีรายได้จากการขายรวม 1,268.2 ล้านบาท เพิ่มขึ้นร้อยละ 41.5 จากปี 64รวมทั้งรายได้อื่นรวมเท่ากับ 26.3 ล้านบาท เพิ่มขึ้นร้อยละ 10.5 จากปี 64 เนื่องจากเงินปันผลรับและกำไรจากการเปลี่ยนแปลงสัญญาเช่าเพิ่มขึ้น และดอกเบี้ยรับลดลง
นอกจากนั้นที่ประชุมคณะกรรมการบริษัทฯ เมื่อวันที่ 23 ก.พ.66 มีมติอนุมัติจ่ายปันผลจากดำเนินงานวันที่ 1 ม.ค.65 ถึงวันที่ 31 ธ.ค.65 เป็นเงินสดในอัตราหุ้นละ 0.21 บาท กำหนดขึ้นเครื่องหมาย XD วันที่ 28 เม.ย.66 และกำหนดจ่ายเงินปันผลในวันที่ 18 พ.ค.66